Qui manaba as tropas d'a Orden estió o suyo Gran Mayestre, Ulrich von Jungingen; y qui manaban as tropas polaco-lituanas estioron Ladislau II Jogaila (rei de Polonia) y Vitautas o Gran (Gran Duque de Lituania). A batalla remató con a redota de raso d'a Orden Teutonica, morindo-ie no nomás o Gran Mayestre sino tamién 200 Caballers y una parte important d'o suyo nuclio dirichent. Antiparte, en Lituania existe una chicota minoría etnica de tartres, ditos tartres de Lituania‎, que se diz que ye fácil que sigan os descendients d'os que luitoron chunto con lituans y polacos en a batalla de Grunwald.